ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О УТВРЂИВАЊУ

ПОРЕКЛА ИМОВИНЕ И ПОСЕБНОМ ПОРЕЗУ

Члан 1.

У Закону о утврђивању порекла имовине и посебном порезу („Службени гласник РС”, број 18/20), у члану 2. став 1. тачка 4) мења се и гласи:

„4) „издаци за приватне потребе физичког лица” представљају издатке које је физичко лице имало за приватне потребе који су утврђени у поступку утврђивања имовине и посебног пореза;”.

После тачке 4) додаје се тачка 5), која гласи:

„5) „имовина на коју се утврђује посебан порез” представља разлику између збира увећања имовине и издатака за приватне потребе физичког лица, са једне стране и пријављених прихода који су увећани за износ прихода који не подлежу опорезивању у Републици Србији, бестеретно стечене имовине, имовине стечене задуживањем, односно имовине стечене на други законит начин.”.

Члан 2.

У члану 4. став 1. после речи: „пореза” додају се речи: „и наплате посебног пореза”.

Члан 3.

У члану 11. став 2. после речи: „лица” додају се речи: „и издатака за приватне потребе физичког лица”.

Члан 4.

У члану 12. став 1. мења се и гласи:

„Претходни поступак спроводи Пореска управа на основу анализе ризика.”.

У ставу 2. речи: „изван годишњих смерница,” бришу се.

Члан 5.

У члану 14. став 1. речи: „незаконито стечена имовина” замењују се речима: „имовина на коју се утврђује посебан порез”.

У ставу 5. речи: „незаконито стечене имовине” замењују се речима: „имовине на коју се утврђује посебан порез”.

Члан 6.

Члан 15. мења се и гласи:

„Члан 15.

Основица посебног пореза утврђује се у вредности имовине на коју се утврђује посебан порез, а коју чини збир ревалоризоване вредности те имовине за сваку календарску годину која је била предмет контроле.

Вредност имовине на коју се утврђује посебан порез се ревалоризује индексом потрошачких цена од последњег дана календарске године за коју је утврђена та имовина до дана доношења решења о посебном порезу.

Приход од посебног пореза припада Буџету Републике Србије.”

Члан 7.

У називу члана 20. после речи: „управе” додају се речи: „и министарству надлежном за послове финансија”.

Члан 8.

У члану 21. став 1. речи: „утврђивању незаконито стечене имовине и посебног пореза” замењују се речима: „поступку утврђивања имовине и посебном порезу”

Члан 9.

Члан 24. мења се и гласи:

„Члан 24.

Сва лица која у поступку утврђивања имовине и посебног пореза дођу до података у вези са тим поступком дужна су да чувају те податке као тајне податке у смислу закона којим се уређује порески поступак и пореска администрација.”

Члан 10.

У члану 25. став 4. речи: „као професионалну тајну податке” замењују се речју: „податке”.

Члан 11.

Овај закон ступа на снагу наредног дана од дана објављивања у „Службеном гласнику Републике Србије”.