**ПРЕГЛЕД ОДРЕДАБА КОЈЕ СЕ МЕЊАЈУ, ОДНОСНО ДОПУЊУЈУ**

**Значење израза**

Члан 2.

У смислу овог закона, поједини изрази имају следеће значење:

1) „имовина” означава непокретне и покретне ствари, регистроване или нерегистроване, као и друга имовинска права у Републици Србији и иностранству;

2) „пријављени приходи” јесу приходи физичког лица који су пријављени надлежном пореском органу;

3) „увећање имовине” представља позитивну разлику између вредности имовине физичког лица на крају у односу на почетак одређеног периода;

~~4) „незаконито стечена имовина” представља разлику између увећања имовине и пријављених прихода за коју физичко лице не докаже да је стечена на законит начин.~~

„4) „ИЗДАЦИ ЗА ПРИВАТНЕ ПОТРЕБЕ ФИЗИЧКОГ ЛИЦА” ПРЕДСТАВЉАЈУ ИЗДАТКЕ КОЈЕ ЈЕ ФИЗИЧКО ЛИЦЕ ИМАЛО ЗА ПРИВАТНЕ ПОТРЕБЕ КОЈИ СУ УТВРЂЕНИ У ПОСТУПКУ УТВРЂИВАЊА ИМОВИНЕ И ПОСЕБНОГ ПОРЕЗА;”.

„5) „ИМОВИНА НА КОЈУ СЕ УТВРЂУЈЕ ПОСЕБАН ПОРЕЗ” ПРЕДСТАВЉА РАЗЛИКУ ИЗМЕЂУ ЗБИРА УВЕЋАЊА ИМОВИНЕ И ИЗДАТАКА ЗА ПРИВАТНЕ ПОТРЕБЕ ФИЗИЧКОГ ЛИЦА, СА ЈЕДНЕ СТРАНЕ И ПРИЈАВЉЕНИХ ПРИХОДА КОЈИ СУ УВЕЋАНИ ЗА ИЗНОС ПРИХОДА КОЈИ НЕ ПОДЛЕЖУ ОПОРЕЗИВАЊУ У РЕПУБЛИЦИ СРБИЈИ, БЕСТЕРЕТНО СТЕЧЕНЕ ИМОВИНЕ, ИМОВИНЕ СТЕЧЕНЕ ЗАДУЖИВАЊЕМ, ОДНОСНО ИМОВИНЕ СТЕЧЕНЕ НА ДРУГИ ЗАКОНИТ НАЧИН.”.

Члан 4.

За вођење поступка утврђивања имовине и посебног пореза И НАПЛАТЕ ПОСЕБНОГ ПОРЕЗА, у складу са овим законом надлежна је Пореска управа.

У Пореској управи образује се посебна организациона јединица за обављање послова одређених овим законом (у даљем тексту: Јединица Пореске управе).

**Утврђивање вредности имовине**

Члан 11.

При утврђивању вредности имовине узима се у обзир целокупна имовина физичког лица, а нарочито:

1) непокретне ствари (стан, кућа, пословна зграда и просторије, гаража, земљиште и др.);

2) финансијски инструменти;

3) удели у правном лицу;

4) опрема за обављање самосталне делатности;

5) моторна возила, пловни објекти и ваздухоплови;

6) штедни улози и готов новац;

7) друга имовинска права.

Начин и поступак утврђивања вредности имовине и прихода физичког лица И ИЗДАТАКА ЗА ПРИВАТНЕ ПОТРЕБЕ ФИЗИЧКОГ ЛИЦА прописује Влада.

**Покретање претходног поступка**

Члан 12.

~~Претходни поступак спроводи се у складу са годишњим смерницама које доноси директор Пореске управе, на основу анализе ризика. Годишње смернице нису јавно доступне.~~

ПРЕТХОДНИ ПОСТУПАК СПРОВОДИ ПОРЕСКА УПРАВА НА ОСНОВУ АНАЛИЗЕ РИЗИКА.

Претходни поступак може се покренути и ~~изван годишњих смерница,~~ на основу пријаве другог органа или по иницијативи физичког или правног лица.

**Поступак контроле**

Члан 14.

У поступку контроле утврђује се ~~незаконито стечена имовина~~ ИМОВИНА НА КОЈУ СЕ УТВРЂУЈЕ ПОСЕБАН ПОРЕЗ физичког лица и њена вредност.

Физичко лице из става 1. овог члана има право да учествује у поступку контроле и да подноси доказе којима доказује законитост стицања имовине.

Неучествовање физичког лица у поступку контроле не одлаже даље вођење поступка.

У поступку контроле, Јединица Пореске управе сачињава записник о извршеној контроли, на који се сходно примењује закон који уређује порески поступак и пореску администрацију.

По окончању поступка контроле, Јединица Пореске управе доноси решење о утврђивању посебног пореза ако утврди постојање ~~незаконито стечене имовине~~ ИМОВИНЕ НА КОЈУ СЕ УТВРЂУЈЕ ПОСЕБАН ПОРЕЗ.

**Пореска основица за посебан порез**

Члан 15.

~~Основица посебног пореза утврђује се у вредности незаконито стечене имовине, коју чини збир ревалоризоване вредности утврђене незаконито стечене имовине за сваку календарску годину која је била предмет контроле.~~

~~Вредност незаконито стечене имовине се ревалоризује индексом потрошачких цена од последњег дана календарске године за коју је утврђена незаконито стечена имовина до дана доношења решења о посебном порезу.~~

ОСНОВИЦА ПОСЕБНОГ ПОРЕЗА УТВРЂУЈЕ СЕ У ВРЕДНОСТИ ИМОВИНЕ НА КОЈУ СЕ УТВРЂУЈЕ ПОСЕБАН ПОРЕЗ, А КОЈУ ЧИНИ ЗБИР РЕВАЛОРИЗОВАНЕ ВРЕДНОСТИ ТЕ ИМОВИНЕ ЗА СВАКУ КАЛЕНДАРСКУ ГОДИНУ КОЈА ЈЕ БИЛА ПРЕДМЕТ КОНТРОЛЕ.

ВРЕДНОСТ ИМОВИНЕ НА КОЈУ СЕ УТВРЂУЈЕ ПОСЕБАН ПОРЕЗ СЕ РЕВАЛОРИЗУЈЕ ИНДЕКСОМ ПОТРОШАЧКИХ ЦЕНА ОД ПОСЛЕДЊЕГ ДАНА КАЛЕНДАРСКЕ ГОДИНЕ ЗА КОЈУ ЈЕ УТВРЂЕНА ТА ИМОВИНА ДО ДАНА ДОНОШЕЊА РЕШЕЊА О ПОСЕБНОМ ПОРЕЗУ.

ПРИХОД ОД ПОСЕБНОГ ПОРЕЗА ПРИПАДА БУЏЕТУ РЕПУБЛИКЕ СРБИЈЕ.

**Обука запослених у Јединици Пореске управе** **И МИНИСТАРСТВУ НАДЛЕЖНОМ ЗА ПОСЛОВЕ ФИНАНСИЈА**

Члан 20.

Запослени у Јединици Пореске управе и запослени у министарству надлежном за послове финансија који одлучују у другом степену по жалби, дужни су да похађају сталну обуку.

Програм и начин спровођења сталне обуке прописује министар надлежан за послове финансија, на предлог директора Пореске управе.

**Обука судија**

Члан 21.

Судије Управног суда које суде по тужби против коначних решења о посебном порезу морају имати завршену обуку за стицање посебних знања о ~~утврђивању незаконито стечене имовине и посебног пореза~~ ПОСТУПКУ УТВРЂИВАЊА ИМОВИНЕ И ПОСЕБНОМ ПОРЕЗУ.

Обуку судија спроводи Правосудна академија.

Програм, начин спровођења и трајање обуке прописује Правосудна академија.

Судијама које су завршиле обуку Правосудна академија издаје сертификат о завршеној обуци.

Издавање и образац сертификата прописује Правосудна академија.

Члан 24.

~~Сва лица која у поступку утврђивања имовине и посебног пореза дођу до података у вези са тим поступком дужна су да чувају те податке као професионалну тајну.~~

СВА ЛИЦА КОЈА У ПОСТУПКУ УТВРЂИВАЊА ИМОВИНЕ И ПОСЕБНОГ ПОРЕЗА ДОЂУ ДО ПОДАТАКА У ВЕЗИ СА ТИМ ПОСТУПКОМ ДУЖНА СУ ДА ЧУВАЈУ ТЕ ПОДАТКЕ КАО ТАЈНЕ ПОДАТКЕ У СМИСЛУ ЗАКОНА КОЈИМ СЕ УРЕЂУЈЕ ПОРЕСКИ ПОСТУПАК И ПОРЕСКА АДМИНИСТРАЦИЈА.

Члан 25.

Новчаном казном у износу од 500.000 до 2.000.000 динара казниће се за прекршај правно лице које на захтев Јединице Пореске управе и у року који она одреди не достави податке којима располаже (члан 7).

За прекршај из става 1. овог члана казниће се предузетник новчаном казном у износу од 100.000 до 500.000 динара.

За прекршај из става 1. овог члана казниће се физичко лице и одговорно лице у правном лицу, државном органу и организацији, органу аутономне покрајине и јединице локалне самоуправе и имаоцу јавних овлашћења новчаном казном у износу од 50.000 до 150.000 динара.

Новчаном казном од 50.000 до 150.000 динара казниће се за прекршај физичко лице које не чува ~~као професионалну тајну податке~~ ПОДАТКЕ до којих је дошло у поступку утврђивања имовине и посебног пореза (члан 24).